hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy en hy hy hy hy hy hy hy hy hy hy hy hy hy hy hy hy en en en hy hy hy hy ru hy hy hy en hy hy hy ru hy hy hy en hy hy hy hy ru hy hy hy en hy hy hy ru hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
ԵՄ-ն 2․6 մլրդ եվրոն Հայաստանին հատկացվելու է տարատեսակ գործիքների միջոցով, այդ թվում՝ վարկային. Աշոտյանը մասամբ ճիշտ է - fip.am
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Եվրամիության կողմից Հայաստանին հատկացվելիք 2,6 միլիարդ եվրոյից փոքր մասն է անվճար փող, մնացածը պարտք է. Արմեն Աշոտյան
Ավելին, ըստ ՀՀԿ փոխնախագահի, այդ գումարները պարտքով տրամադրվելու են միջազգային ֆինանսական ինստիտուտների ներգրավմամբ։
Ըստ նրա, 2․6 միլիարդի մեջ մտնելու են նաև մասնավոր ներդրումները։
Վարչապետի պաշտոնակատար Նիկոլ Փաշինյանը և Եվրոպական խորհրդի նախագահ Շառլ Միշելը Երևանում հուլիսի 17-ին հանդիպումից հետո ներկայացրել էին, թե ինչ ուղենիշային ծրագրերի են տրամադրվելու գումարները։ Դրանց թվում են՝ Հյուսիս-հարավի կառուցումը, Հայաստանի հարավային շրջանների դիմակայունության ամրապնդումը, փոքր և միջին բիզնեսի զարգացումը, կանանց տնտեսական գործունեության և առաջնորդության քաջալերումը, բնապահպանական խնդիրների լուծումը ու կանաչ օրակարգի խթանումը, նորարարության, գիտության և տեխնոլոգիաների զարգացումը և այլն։
«Փաստերի ստուգման հարթակը» փորձեց պարզել, թե արդյո՞ք առաջիկա 5 տարիների համար Եվրամիության կողմից Հայաստանին հատկացվելիք 2․6 միլիարդ եվրոն տրվելու է որպես դրամաշնորհ, թե՞ հիմնական մասը տրվելու է որպես վարկ։
2․6 մլրդ եվրոն հատկացվելու է տարատեսակ գործիքների միջոցով, այդ թվում՝ վարկային
Փոխվարչապետի պաշտոնակատար Մհեր Գրիգորյանի խորհրդական Մանե Ադամյանը FIP.am-ի հետ զրույցում հստակեցրեց, որ 2.6 մլրդ եվրոն հատկացվելու է տարատեսակ գործիքների միջոցով, այդ թվում՝ վարկային, դրամաշնորհային և երաշխիքային գործիքների միջոցով։
Մինչդեռ Աշոտյանի տեղեկությունը, թե միայն 200 մլն եվրոն է տրամադրվելու անհատույց, Մանե Ադամյանը չհաստատեց։
«Դրամաշնորհի և վարկի բաղադրիչների տեսանկյունից հստակություն դեռևս չկա և սահմանվելու է յուրաքանչյուր ծրագրի բնույթից ելնելով»,- ասաց նա։
Ինչ վերաբերում է պետական վարկի ավելացմանը, ապա փոխվարչապետի պաշտոնակատարի խորհրդականը նկատեց, որ խոսքը գնում է վարկային գործիքի մասին։ «Անհրաժեշտ է նկատի ունենալ, որ խոսքը չի գնում բացառապես սուվերեն վարկային ծրագրերի մասին, այսինքն՝ պետական վարկի ավելացման մասին, այլ այս գործիքակազմը թույլ է տալիս հասանելի, մատչելի վարկեր տրամադրել բիզնեսին՝ տարատեսակ ֆինանսական գործիքների միջոցով։ Այսինքն՝ այս գործիքակազմը չի ենթադրում, որ մնացածը պետության վարկն է, լիքը փողեր կան, որոնք դառնալու են բիզնեսի համար հասանելի վարկեր»,- ասաց նա։
Այսպիսով, կարող ենք եզրակացնել, որ Արմեն Աշոտյանի դիտարկումը, թե 2․6 միլիարդ եվրոյից փոքր մասն է անհատույց, ճիշտ է։ Գումարը հատկացվելու է տարատեսակ գործիքների միջոցով, այդ թվում՝ վարկային, դրամաշնորհային և երաշխիքային գործիքների միջոցով։ Իսկ նրա տեղեկությունը, որ միայն 200 մլն եվրոն է լինելու 5 տարվա մեջ անհատույց աջակցություն, հստակ չէ, քանի որ ինչպես նշվեց, դրամաշնորհի և վարկի համամասնության հաստատված թիվ չկա և այն պետք է սահմանվի ըստ ծրագրի։
Ֆրանսիայի հրապարակում քաղաքացու մահվան շուրջ շահարկումներն անհիմն են (Թարմացված)
18:26, 10 Մյս, 2022
Թարմացում․ Նյութի հրապարակումից հետո՝ մայիսի 10-ին, ժամը 19։06 ոստիկանությունը հաղորդագրություն տարածեց, որով, ըստ էության, հաստատվեց, որ Ֆրանսիայի հրապարակում մայիսի 5-ին...
ԵՄ աջակցությունը Հայաստանին և գործընկերներին
13:52, 28 Հլս, 2021
Այս տարվա հուլիսի կեսերին Եվրոպական միությունը հայտարարեց Հայաստանին շուրջ 2.6 մլրդ եվրոյի աջակցություն տրամադրելու մասին՝ առաջիկա հինգ տարիներին հինգ խոշոր...
Արմեն Աշոտյանը մանիպուլացնում է SIPRI-ի տվյալները ՍՈՒ-30 ինքնաթիռների մասին
18:25, 16 Մրտ, 2021
Հայաստանի Հանրապետական կուսակցության փոխնախագահ Արմեն Աշոտյանը մարտի 15-ին ֆեյսբուքյան իր էջում գրառում էր կատարել՝ անդրադառնալով Հայաստանի կողմից ձեռք բերված ՍՈՒ-30...
Հիշեցնելով անհիշելին․ Աշոտյանը տարակուսելի հայտարարություններ է արել ընտրությունների մասին
18:59, 11 Սպտ, 2020
Հանրապետական կուսակցության փոխնախագահ Արմեն Աշոտյանը սեպտեմբերի 9-ին ֆեյսբուքյան իր էջում գրառում էր արել՝ հարցականի տակ դնելով 2018-ի դեկտեմբերի 9-ի Ազգային...
Ֆրանսիայի հրապարակում քաղաքացու մահվան շուրջ շահարկումներն անհիմն են (Թարմացված)
18:26, 10 Մյս, 2022
Թարմացում․ Նյութի հրապարակումից հետո՝ մայիսի 10-ին, ժամը 19։06 ոստիկանությունը հաղորդագրություն տարածեց, որով, ըստ էության, հաստատվեց, որ Ֆրանսիայի հրապարակում մայիսի 5-ին...
ԵՄ աջակցությունը Հայաստանին և գործընկերներին
13:52, 28 Հլս, 2021
Այս տարվա հուլիսի կեսերին Եվրոպական միությունը հայտարարեց Հայաստանին շուրջ 2.6 մլրդ եվրոյի աջակցություն տրամադրելու մասին՝ առաջիկա հինգ տարիներին հինգ խոշոր...
Արմեն Աշոտյանը մանիպուլացնում է SIPRI-ի տվյալները ՍՈՒ-30 ինքնաթիռների մասին
18:25, 16 Մրտ, 2021
Հայաստանի Հանրապետական կուսակցության փոխնախագահ Արմեն Աշոտյանը մարտի 15-ին ֆեյսբուքյան իր էջում գրառում էր կատարել՝ անդրադառնալով Հայաստանի կողմից ձեռք բերված ՍՈՒ-30...
Հիշեցնելով անհիշելին․ Աշոտյանը տարակուսելի հայտարարություններ է արել ընտրությունների մասին
18:59, 11 Սպտ, 2020
Հանրապետական կուսակցության փոխնախագահ Արմեն Աշոտյանը սեպտեմբերի 9-ին ֆեյսբուքյան իր էջում գրառում էր արել՝ հարցականի տակ դնելով 2018-ի դեկտեմբերի 9-ի Ազգային...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens